Diari Oficial de la Generalitat Valenciana


Sumari del DOGV 268, del 11-07-1985 (1985/804605)

ORDRE de 28 de maig de 1985, de la Conselleria d'Indústria, Comerç i Turisme, sobre documentació i entrada en servei de les instal.lacions receptores d'aigua.
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1985/05/28/(1)/dof/vci/html**

### Dades del document

Número de DOGV
:   268

Data del DOGV
:   11-07-1985

Secció del DOGV
:   DISPOSICIONS GENERALS

Número del document
:   1985/804605


Data del document
:   28-05-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 28 de maig de 1985, de la Conselleria d'Indústria, Comerç i Turisme, sobre documentació i posada en servei de les instal.lacions receptores d'aigua.  
El Reial Decret 2135/80 sobre liberalització industrial, previngué, en les seues disposicions transitòries, unes normes de desenvolupament posterior a fi i efecte d'aplicar-les a les instal·lacions industrials de construccions urbanes i rurals, com és el cos de les instal·lacions d'aigua.   
I havent estat transferides a la Comunitat Valenciana les competències en aquesta matèria pels Reials Decrets 2595/82 de 24 de juliol i 1047/84 de l'11 d'abril, cal liberalitzar-ne la instal·lació i ampliació, i establir tots els requisits que permeten a aquesta Conselleria exercir el control necessari; a fi d'evitar perjudicis als usuaris del servei públic de subministrament d'aigua.   
En. ordre a tals requisits, es fa la distinció entre instal·lacions receptores d'aigua que els cal un projecte per a la construcció, i aquelles altres que no el necessiten; i, a més, s'hi concreta la documentació necessària i la tramitació que s'ha de seguir en cada cas.   
I atenent a tot allò exposat i d'acord amb l'establert en el Reial Decret 16/1984 de 15 de juny del President de la Generalitat Valenciana,   
DISPOSE:   
Primer. Instal·lació receptora d'aigua   
Coincideix bàsicament amb la definició d'instal·lació interior (general i particular) de les "Normes Bàsiques per a instal·lacions interiors de subministrament d'aigua", aprovades per Ordre del Ministeri d'Indústria i Energia de 9 de desembre de 1975, amb les precisions següents:   
-Inclou la part de l'aigua freda de les instal·lacions de calefacció, climatització i aigua calenta sanitària (manteniment dels aparells de producció de calor i fred).   
-Inclou la part de l'aigua calenta en els instal·lacions d'aigua calenta sanitària en les instal·lacions interiors particulars.   
-No inclou les instal·lacions generals d'aigua calenta sanitària ni la part d'aigua calenta per a calefacció (encara que siguen particulars o generals), que només podran realitzar-se per les empreses instal·ladores a les quals fa referència el Reial Decret 1618/80 del 4 de juliol.   
-Inclou els desaiguaments de les instal·lacions.   
Segon. Instal·lacions receptores d'aigua que els cal projecte   
Un. Cal un projecte en les instal·lacions receptores amb un diàmetre de tub d'alimentació igual o superior a 51 mm. o que continga més de trenta instal·lacions interiors particulars.   
Per a tals efectes, cada edifici serà considerat com una unitat, encara que hi puguen existir diversos accesos o escales. Si un edifici s'alimenta de diferents preses d'aigua, es considerarà com si fas d'una secció igual a la suma de les seccions de totes elles.   
Tercer. Entrada en servei de les instal·lacions receptores d'aigua amb projecte   
Un. Les instal·lacions receptores que, de conformitat amb allò establert en la disposició 2.a els cal un projecte no requereixen per a la seua execució autorització administrativa prèvia de la Conselleria d' Indústria, Comerç i Turisme. Tot i amb això hauran de complir, per a entrar en funcionament, els tràmits que s'especifiquen en el present apartat:   
Dos. L' interessat, o la persona legalment autoritzada, haurà de presentar en el Servei Territorial d'Indústria i Energia, per a registre, el projecte específic de la instal·lació interior d'aigua, redactat i signat pel Tècnic titulat competent i visat pel corresponent Col·legi Oficial. El Servei Territorial disposarà del termini d'un mes, comptat des de la presentació del projecte, per assenyalar o demanar els aclariments que considere necessàries. Si transcorregut aquest determini el Servei Territorial no hagués realitzat cap manifestació, s'entendrà que no hi ha cap inconvenient per a l'execució d'aquest, sense que açò supose, en cap de cas, l'aprovació tècnica per l'Administració de l'esmentat projecte.   
Tres. En el projecte específic de la instal·lació receptora d'aigua hauran de figurar, a més de les descripcions càlculs i plànols que calguen per a definir-la, i, per tant, construir-la, totes aquelles recomanacions i instruccions necessàries per al bon funcionament, manteniment i revisió de la instal·lació- projectada.   
Quatre. Per al disseny de les instal·lacions receptores d'aigua, les Empreses instal·ladores podran demanar a les Empreses subministradores la pressió disponible en el punt de lliurament. Aquesta dada serà facilitada per l'Empresa subministradora, en el termini màxim de 15 dies comptats a partir de la sol·licitud.   
Cinc. L'execució del muntatge de la instal·lació receptora d'aigua correspon a l'Empresa instal·ladora i haurà de dar-se a terme d'acord amb el projecte específic de la instal·lació. Aquesta execució serà realitzada per instal·ladors autoritzats, ja siga per ells mateixos o supervisant l'execució que realitzen els operaris especialistes, tot açò sota el control i responsabilitat del Tècnic titolat Director d'Obra de la instal·lació d'aigua.   
Sis. Una vegada realitzada la instal·lació i efectuades les proves i inspeccions reglamentàries, caldrà la presentació, en el Servei Territorial d'Indústria i Energia, d'un Certificat de Direcció i Terminació de l'Obra, subscrit pel Tècnic titulat que l'ha dut a terme i visat pel Col·legi professional corresponent. I es presentarà original i còpia del susdit certificat. Aquesta última quedarà en poder de l'interessat, una vegada siga diligenciada pel Servei Territorial.   
En l'esmentat certificat es farà constar expressament que la instal·lació s'ha executat d'acord amb el projecte específic registrat en el Servei Territorial d'Indústria i Energia, i que compleix tots els requisits exigits en la reglamentació tècnica vigent. En el Certificat de Direcció i Acabament de l'Obra es farà constar, també, els resultats de les proves i reconeixements de caràcter general o parcial que s'hi hagen donat i, si de cos, les variacions de detall que el Director Tècnic hi haja realitzat sobre el projecte primitiu.   
Simultàniament, i per tal de ser diligenciats, es presentaran els butlletins de la instal·lació receptora d'aigua (un per la instal·lació interior general i un altre per cada instal·lació particular), segons el model establert per la Direcció General d'Indústria i Energia, que seran emesos per l'Empresa instal·ladora i signats per l'Instal·lador autoritzat corresponent.   
Set. En sol·licitar-se un subministrament d'aigua a l'Empresa subministradora, caldrà també presentar la còpia diligenciada del Certificat de Direcció i Acabament de l'Obra, així com dels butlletins de l'instal·lador corresponent.   
Abans d'iniciar els subministrament d'aigua l'Empresa subministradora realitzarà, en les parts visibles de la instal·lació d'aigua, les comprovacions següents:   
a) Funcionament correcte dels dispositius de maniobra.   
b) I que la instal·lació és estanca a la pressió de subministrament.   
Vuit. Si com a conseqüència de les comprovacions paracticades la instal·lació no és considerada acceptable pe r l'Empresa subministradora, aquesta indicarà a l'Empresa instal·ladora que l'haja construït, els defectes d'execució i de funcionament t robats a fi de solucinar-los abans d'iniciar el subministrament, tot i podent remetre en cas de discrepància, ja siga per l'Empresa subministradora o per la instal·ladora, comunicació de les remarques formulades al Servei Territorial d'Indústria i Energia. El qual, amb les actuacions prèvies que considere adients, i, si de cas, després d'oir la part contrària, dictarà la resolució corresponent en el termini de vuit dies.   
Nou. El Servei Territorial d'Indústria i Energia, d'ofici, o a instància de la part interessada, podrà realitzar totes aquelles inspeccions i comprovacions que considere oportunes mitjançant el seu personal facultatiu, tant durant l'execució de les instal·lacions receptores com una vegada ja siguen en funcionament.   
Quart. Entrada en servei de les instal·lacions receptores d'aigua que no necessiten projecte per a la seua execució   
Un. Les instal·lacions receptores que, per no ser incloses en la 2.ª posició, no necessiten projecte, no requereixen per a la seua execució autorització administrativa prèvia de la Conselleria d'Indústria, Comerç i Turisme. Amb tot i això, per a la seua entrada en funcionament hauran d'acomplir tot allò establert en el present apartat.   
Dos. Les Empreses instal·ladores hauran d'emetre, per a la seua presentació en els Serveis Territorials d'Indústria i Energia i a les Empreses Subministradores, i amb anterioritat a la contractació del subministrament d'aigua a l'usuari, els següents documents:   
a) Els butlletins de la instal·lació receptora d'aigua, un per la instal·lació interior general i un altre per cada instal·lació interior particular, segons el model que figura a l'Annex I d'aquesta Ordre, i signats per un instal·lador autoritzat de fontaneria de la susdita empresa.   
b) Característiques i croquis de la instal·lació, tot especificant, amb la necessària claredat, el tirat, tipus, materials i longituds de les canonades, elements i sistemes de regulació, mesura i control, i accesoris i aparells de consum instal·lats.   
Tres. Per al disseny de les instal·lacions receptores d'aigua les Empreses instal·ladores podran demanar de les Empreses Subministradores la pressió disponible en el punt del lliurament. Aquesta dada serà facilitada per l'Empresa en el termini màxim de 15 dies comptats a partir de la data de la sol·licitud.   
Quatre. La sol·licitud de subministrament d'aigua adreçat a l'Empresa Subministradora, haurà d'acompanyar-se de la còpia diligenciada per Servei Territorial d'Indústria i Energia, i dels butlletins de la instal·lació receptora d'aigua.   
Abans d'iniciar-se el subministrament, l'Empresa Subministradora realitzarà, en les parts visibles de la instal·lació, les comprovacions següents:   
a) Funcionament correcte dels dispositius de maniobra.   
b) I que la instal·lació és estanca a la pressió de subministrament.   
Cinc. Si com a conseqüència de les comprovacions practicades la instal·lació no es considerada acceptable per l'Empresa subministradora, aquesta assenyalarà a l'Empresa instal·ladora que l'haja construït, els defectes d'execució i de funcionament encontrats a fi de solucionar-los abans d'iniciar el subministrament, tot i podent remetre, en cas de discrepància, ja siga per l'Empresa subministradora o per la instal·ladora, comunicació de les remarques formulades al Servei Territorial d'Indústria i d'Energia. El qual, amb les actuacions prèvies que considere adients, i, si de cas, després d'oir la part contrària, dictarà' la resolució corresponent en el termini de vuit dies.   
Sis. El Servei Territorial d'Indústria i Energia, d'ofici, o a instància de la part interessada, podrà realitzar totes aquelles inspeccions i comprovacions que considere oportunes mitjançant el seu personal facultatiu, tant durant l'execució de les instal·lacions receptores com una vegada ja siguen en funcionament.   
Cinqué. Sancions  
L'incompliment per les Empreses Subministradores de l'obligació d'exigir correctament diligenciats pel Servei Territorial d'Indústria i Energia, els butlletins d'instal·lació i, si fas necessari, el Certificat de Direcció i d'Acabament de l'Obra, donarà lloc a la imposició de les sancions pertinents, sense perjuici de posar els fets en coneixement de la Comissió de Preus de la Generalitat Valenciana, per a constància dels expedients d'aprovació de tarifes als efectes oportuns.   
Sisé. Entrada en vigor  
La present disposició entrarà en vigor el dia 1 de novembre de 1985, i serà d'aplicació per a les noves instal·lacions i ampliacions de les ja existents, que es posen en servei a partir d'aquesta data.   
València, a 28 de maig de 1985.   
El Conseller d?Indústria, Comerç i Turisme,   
SEGUNDO BRU I PARRA


Còpia Permalink ELI